《海上》
宋代·朱松

落日弄云海，阆风欲手攀。秀色不可解，西山如连环。

缅怀避世人，结屋栖孱颜。视世一蜗角，笑悯触与蛮。

我生笑痴仙，遂恬升斗悭。尚馀诗书债，倖此朱墨闲。

缨冠出救斗，安得长闭关。仙人形识此，妄自凭愚顽。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。